_:nf5671da44e564617b0df4f226ade7842xb0
<http://schema.org/articleBody>
"איתמר פישר מגדרה, יתפנה למספר ימים מהמילואים וירוץ את מרתון ברלין למען קידום עמותת שלווה. ויש לו סיפור אישי מרתק המסביר בדיוק למה\r\nבעוד שלושה חודשים יתקיים מרתון ברלין, אחד מהמרוצים הגדולים והמשמעותיים בעולם הריצה, אירוע בו ניתן להגיע לחשיפה נרחבת ביותר ברמה האירופית והעולמית.\r\n\r\nבמרתון השנה לא ירוצו רק אצנים ששמו להם ליעד להשלים את המרחק או לשפר את התוצאה האישית אלא גם 12 אצנים ישראלים אשר ירוצו בשמה של עמותה אחת, עמותת שלוה.\r\n\r\nשלוה?\r\n\r\nשלוה היא משפחה חובקת עולם המביאה את חדוות הספורט לאנשים מכל היכולות. 12 רצים מרחבי ישראל ישתתפו במרתון ברלין כדי שילדי ומשפחות שלוה יוכלו לכבוש את המרתונים האישיים שלהם על בסיס יומי. אנחנו בשלוה מאמינים שלכל אדם, בכל גיל מגיעה ההזדמנות לממש את הפוטנציאל הטמון בו. הרצים של שלוה מייצגים את: • התקווה לאלפי ילדים עם מוגבלויות שמטופלים במסגרת התוכניות בכל שנה • התקווה למאות תינוקות והוריהם שמשתתפים בתוכנית אני ואימי • התקווה לעשרות אלפי משפחות המקבלות תמיכה וליווי • התקווה לעשרות בוגרים עם מוגבלויות בטיפולם ובשילובם בתעסוקה ובדיור עצמאי.\r\nכן, ההיא מכוכב נולד\r\nאם עוד לא שמעתם על העמותה בוודאי כבר שמעתם והתאהבתם בלהקת שלוה, להקה הנושאת את שם העמותה ומורכבת משבעה זמרים ומוזיקאים, כולם בעלי לקויות שונות, אשר הוקמה כבר בשנת 2006 ופרצה לתודעה של כולנו בשנת 2018 עת השתתפה בתחרות הכוכב הבא לאירויזיון.\r\n\r\nבפברואר 2019 כאשר הוברר שהלהקה לא תוכל להשתתף בתחרות האירוויזיון ללא חילול שבת, פרשה הלהקה מהתוכנית, ובכך למעשה ויתרה על האפשרות לנצח ולייצג את ישראל בתחרות האירוויזיון אשר התקיימה באותה השנה בתל אביב לאחר הזכייה של נטע ברזילי שנה קודם לכן.\r\n\r\nעם זאת הוחלט כי הלהקה תשתתף בחלק האומנותי של המופע וכך היה כאשר הלהקה ביצעה וריגשה עם השיר \" \" A Million Dreams שנכתב על ידי בנג' פאסק וג'סטין פול, בחצי השני של גמר האירוויזיון.\r\nכן, ההוא מחטיבת נח\"ל בעזה\r\nפישר, הוא דמות מוכרת בגדרה ואף התמודד לחברות במועצה בבחירות האחרונות במקום השביעי ברשימת גדרתים למועצה.\r\n\r\nבחודשים האחרונים נראה פחות בגדרה מאחר ומרבית זמנו הוא עושה ברצות עזה כאשר הוא משרת במילואים כרב סרן בחטיבת הנח\"ל.\r\n\r\nכאשר הוא מגיע לגדרה אפשר למצוא אותו גם על מסלול הריצה מתאמן לקראת המרתון.\r\n\r\n\r\nחופשה קצרה מהרצועה לטובת מרתון ברלין? פישר על שפת הים ברצועת עזה\r\nלתרומה – ממש כאן\r\nבזכות האח\r\nאת פעילות עמותת שלוה מכיר פישר בזכות אחיו המאומץ, סרגיי, אשר סובל מלקות ראייה קשה ונעזר בשירותי העמותה.\r\n\r\nכרבים הנחשפים לפעילות העמותה מאז הוקמה לפני כ-30 שנה, מחפש פישר כל דרך לסייע לעמותה להגיע ליותר ויותר אנשים המוכנים לסייע ולתרום מזמנם וממוננם לסייע לפעילות העמותה.\r\n\r\n \r\nמשפחה שכזו, פישר עם בנותיו ואחיו\r\nלרוץ עם משמעות\r\nמרתון ברלין לא יהיה המרוץ הראשון בו ירוץ פישר עבור משמעות שיא הרבה יותר מהריצה עצמה.\r\n\r\nבמרתון ארץ ים המלח האחרון הקדיש את הריצה לחבריו לחטיבת הנח\"ל שנפלו במהלך המלחמה כאשר רץ עם דגל החטיבה. \r\nלזכרם. פישר עם דגל החטיבה במרתון ארץ ים המלח. פברואר 2024\r\nגם אתם יכולים לסייע\r\nפישר בחר לסייע לעמותה בהצטרפותו לסגל הרצים בשם העמותה במרתון ברלין הקרוב.\r\n\r\nבפרויקט כבר גויסו למעלה מ 63,000 ש\"ח וגם אתם יכולים להצטרף בתרומה בכל סכום שתבחרו למען המשך פעילותה וקידומה של פעילות הקודש של עמותת שלוה.\r\nלתרומה – ממש כאן\r\n(בשער: פישר וחבריו לחטיבה רצים למען זכר נופלי החטיבה. מרוץ הר לעמק 2024)\r\n&nbsp;\r\n\r\n&nbsp;"
<https://gederahayom.co.il/%D7%9C%D7%A8%D7%95%D7%A5-%D7%9C%D7%9E%D7%A2%D7%9F-%D7%A9%D7%9C%D7%95%D7%95%D7%94/>